దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Mahesh Babu Birthday: గ్రాండ్ వెల్‌కమ్ ‘మహర్షి’.. హ్యాపీ బర్త్ డే!!
మహేష్‌‌ష్‌.. ఆ పేరులోనే మత్తు ఉంది.. స్టైల్‌ ఉంది.. వైబ్రేషన్స్‌ ఉన్నాయ్.. అందుకే అమ్మాయిలకు కలల రాకుమారుడు అయ్యాడు. టాలీవుడ్ ఇండస్ట్రీ సింహాసనంపై సూపర్ స్టార్ అయ్యారు.
Sekhar Kusuma , TNN | Updated:
Aug 9, 2018, 09:55AM IST
మహేష్‌‌ష్‌.. ఆ పేరులోనే మత్తు ఉంది.. స్టైల్‌ ఉంది.. వైబ్రేషన్స్‌ ఉన్నాయ్.. అందుకే అమ్మాయిలకు కలల రాకుమారుడు అయ్యాడు. టాలీవుడ్ ఇండస్ట్రీ సింహాసనంపై సూపర్ స్టార్ అయ్యారు. ఘట్టమనేని నటవారసుడిగా టాలీవుడ్‌లో ‘రాజకుమారుడి’గా ఎంట్రీ ఇచ్చి ‘యువరాజు’గా వెలుగొంది.. ‘మురారి’తోమెప్పించి.. అమ్మాయిల మనసుదోచే ‘టక్కరిదొంగ’గా మారాడు ఆ ‘ఒక్కడు’.అంతటితో తన ‘దూకుడు’ ఆపకుండా ‘పోకిరి’తో తన ‘ఖలేజా’చూపిస్తూ బాక్సాఫీస్‌ని షేక్ చేసే ‘సైనికుడి’గా మారాడు. ‘అతిథి’లా అప్పుడప్పుడూ కాకుండా .. పక్కా ‘బిజినెస్‌మేన్’ వన్ అండ్ ఓన్లీ ‘నేనొక్కడినే’నంటూ ‘స్పైడర్’మేన్‌లా దూసుకుపోతూ ‘సీతమ్మ వాకిట్లో సిరిమల్లె చెట్టు’లా విరజిల్లుతున్న‘అతడు’ టాలీవుడ్ ఆరడుగుల ‘శ్రీమంతుడు’ మహేష్ బాబు . ఆగష్టు 9న ఈ రికార్డుల రారాజు పుట్టినరోజుని‘బ్రహ్మోత్సవం’లా సెలబ్రేట్ చేసుకుంటున్నారు ఆయన అభిమానులు. ఈ సందర్భంగా ‘భరత్ అనే నేను’.. రాబోయే ‘మహర్షి’ చిత్రంతో హిట్ ఇస్తానంటూ హామీ ఇస్తున్న టాలీవుడ్ సూపర్ స్టార్ మహేష్ బాబుకి జన్మదిన శుభాకాంక్షలు.
Embarking on my new journey as RISHI. #MAHARSHI https://t.co/xiAylLc2ND
&mdash; Mahesh Babu (@urstrulyMahesh) 1533753371000
అందం, అభినయం, ప్రయోగాత్మక కథలు, ఎంత ఎత్తుకు ఎదిగినా ఒదిగి ఉండాలనే స్వభావం, వివాదాలకు ఆమడ దూరంలో ఉండే మిస్టర్ పర్ఫెక్ట్, చెరగని చిరునవ్వు, ఆకట్టుకునే అభినయానికి వరించిన అవార్డులు.. ఇదీ మహేష్ గురించి సింపుల్‌గా చెప్పాలంటే..
నటశేఖర కృష్ణ,ఇందిరదేవి దంపతులకు 1975 ఆగస్ట్9న చెన్నైలో జన్మించిన మహేష్ బాబుకి నేటితో 43 ఏళ్లు. ఇక 2005 ఫిబ్రవరి 10న ఫెమీనా మిస్ ఇండియా నమ్రత శిరోద్కర్‌‌ను ముంబాయిలో ప్రేమ వివాహం చేసుకున్నారు. వీరికి ఇద్దరు పిల్లలు ఉన్నారు. కొడుకు పేరు గౌతమ్ కాగా, కూతురి పేరు సితార.